รัฐบาลไทย-ข่าวทำเนียบรัฐบาล-พม. ร่วมกับสมาคมสภาสงเคราะห์ฯ และมูลนิธิมิราเคิล ออฟไลฟ์ เปิดครัวโครงการน้ำพระทัยพระราชทาน จัดทำข้าวกล่อง 10,500 กล่อง ช่วยเหลือกลุ่มเปราะบางและประชาชนที่เดือดร้อนจากโรคโควิด-19
วันพฤหัสบดีที่ 17 มิถุนายน 2564
พม. ร่วมกับสมาคมสภาสงเคราะห์ฯ และมูลนิธิมิราเคิล ออฟไลฟ์ เปิดครัวโครงการน้ําพระทัยพระราชทาน จัดทําข้าวกล่อง 10,500 กล่อง ช่วยเหลือกลุ่มเปราะบางและประชาชนที่เดือดร้อนจากโรคโควิด-19
พม. ร่วมกับสมาคมสภาสงเคราะห์ฯ และมูลนิธิมิราเคิล ออฟไลฟ์ เปิดครัวโครงการน้ําพระทัยพระราชทาน จัดทําข้าวกล่อง 10,500 กล่อง ช่วยเหลือกลุ่มเปราะบางและประชาชนที่เดือดร้อนจากโรคโควิด-19
วันที่ 15 มิ.ย. 64เวลา 13.00 น. ที่บริเวณชั้น 1 กระทรวงการพัฒนาสังคมและความมั่นคงของมนุษย์ สะพานขาว ถนนกรุงเกษม กทม. สมาคมสภาสงเคราะห์แห่งประเทศไทยในพระบรมราชูปถัมภ์ ร่วมกับกระทรวงการพัฒนาสังคมและความมั่นคงของมนุษย์ (พม.) และมูลนิธิมิราเคิล ออฟไลฟ์ เปิดครัวโครงการน้ําพระทัยพระราชทาน เพื่อจัดทําข้าวกล่องพระราชทาน วันละ 300 กล่อง ตั้งแต่วันที่ 26 พ.ค. - 29 มิ.ย. 64 รวมเวลา 35 วัน คิดเป็นจํานวนทั้งสิ้น 10,500 กล่อง และนําไปแจกจ่ายช่วยเหลือกลุ่มเปราะบางและประชาชนที่ประสบปัญหาความเดือดร้อนด้านอาหารจากสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) โดยมี นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นผู้รับมอบข้าวกล่องพระราชทานจาก แพทย์หญิงสุวณี รักธรรม รองประธานสมาคมสภาสังคมสงเคราะห์แห่งประเทศไทย ในพระบรมราชูปถัมภ์ พร้อมด้วยคณะผู้บริหารกระทรวง พม. ร้อยตํารวจโท ดร.มนัส โนนุช ประธานมูลนิธิมิราเคิล ออฟไลฟ์ คณะกรรมการอํานวยการสมาคมสภาสงเคราะห์ฯ สมาชิกเกิร์ลกรุ๊ป วง WISDOM Miss Tourism World จังหวัดลําปาง และกรุงเทพมหานคร เขตยานนาวา ปทุมวัน จอมทอง และบางกอกน้อย และคุณศรุดา นิ่มพิทักษ์พงศ์ ผู้อํานวยการ Idol Exchange และดีไซเนอร์ เจ้าของห้องเสื้อคูนิต้า เข้าร่วมงาน นอกจากนี้ มีการรับมอบถุงยังชีพ จํานวน 200 ถุง และน้ําดื่ม จํานวน 2,400 ขวด รวมมูลค่า 100,000 บาท จาก บริษัท ทิพยประกันภัย จํากัด (มหาชน) นําโดยดร.สมพร สืบถวิลกุล กรรมการผู้จัดการใหญ่
นายจุติ กล่าวว่า สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ทรงห่วงใยพสกนิกรที่ได้รับผลกระทบของการแพร่ระบาดของโรคโควิด-19 โดยเฉพาะความเดือดร้อนด้านอาหาร สมาคมสภาสังคมสงเคราะห์แห่งประเทศไทย ในพระบรมราชูปถัมภ์ จึงได้ดําเนินโรงครัวโครงการน้ําพระทัยพระราชทาน ร่วมกับกระทรวง พม. และมูลนิธิมิราเคิล ออฟไลฟ์ เพื่อบรรเทาความเดือดร้อนด้านอาหารให้ประชาชน โดยเฉพาะกลุ่มเปราะบาง ได้แก่ เด็ก ผู้สูงอายุ คนพิการ คนไร้บ้าน คนไร้ที่พึ่ง และผู้ด้อยโอกาส ซึ่งได้รับการสนับสนุนงบประมาณจากโครงการสลากการกุศล ซึ่งวันนี้ มีการเปิดครัวโครงการน้ําพระทัยพระราชทาน เพื่อจัดทําข้าวกล่องพระราชทาน วันละ 300 กล่อง ตั้งแต่วันที่ 26 พ.ค. - 29 มิ.ย. 64 รวมเวลา 35 วัน คิดเป็นจํานวนทั้งสิ้น 10,500 กล่อง และกระทรวง พม. จะนําไปแจกจ่ายช่วยเหลือกลุ่มเปราะบางและประชาชนที่ประสบปัญหาความเดือดร้อนด้านอาหารในชุมชนต่างๆ ในพื้นที่ กทม. ที่มีความเสี่ยงสูงต่อการแพร่ระบาดของโรคโควิด-19
นายจุติ กล่าวเพิ่มเติมว่า โรคระบาดโควิด-19 เป็นโรคที่นอกเหนือการควบคุมที่เกิดขึ้นกับทุกประเทศในโลก แต่อยากจะบอกว่าความยากลําบาก แม้จะสาหัสเพียงใด ขอให้คิดว่าโชคดีที่สุดที่เกิดมาเป็นคนไทยอยู่บนพื้นแผ่นดินไทย ซึ่งคนไทยด้วยกันมีความเอื้อเฟื้อ มีไมตรีต่อกันเสมอมา สําหรับข้าวกล่องพระราชทานที่มอบให้กลุ่มเปราะบางและประชาชนที่เดือดร้อนนั้น ก็เป็นส่วนหนึ่ง แต่น้ําใจนั้นจะชโลมหัวใจไม่ให้แห้งแล้ง ให้เราอยู่อย่างมีความหวัง เพราะประเทศไทยมีคนที่ห่วงใย มีคนที่ปรารถนาดี กระทรวง พม. ขอขอบคุณทุกท่านที่มาช่วยกันในพื้นที่ชุมชนในทุกเขต กทม. แม้ว่าเราจะไม่สามารถไปรับรู้ความทุกข์ยากของประชาชนทุกคนได้ แต่เราได้แบ่งปันอาหารไปยังพื้นที่ทุกเขต กทม. ทั้งนี้ ขอน้อมรําลึกในพระมหากรุณาธิคุณ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง และประชาชนทุกคนจะเป็นกําลังสําคัญของประเทศชาติในอนาคตต่อไป